o
Vana Testament avaneb
4.Moosese raamat, 2.osa David Pawson
Kõrb on proovilepanek. Seepärast Jeesus viidi 6-ks nädalaks kõrbe.
See on ränk katsumus rasketes olustikes.
Veel ei olda Tõotatud maal, kuigi Egiptusest ongi vabanetud.
See on katseaeg - justkui kihlus, mis on katseaeg vallalise elu ja
abielu vahel. See paneb inimesed proovile.
Samal kombel on kõrb tõeline katseaeg.
Iisrael ei läbinud seda eksamit. Pidage meeles, et pärast Siinailt...
ja pöördugem tagasi kaardi juurde. Pärast Siinailt lahkumist oli nende
suhe Jumalaga erinev. Nii enne Siinaile minekut
kui ka pärast sealt lahkumist tegid nad samu patte.
Vahe on selles, et nüüd järgneb patutegemisele karistus.
Pärast Siinailt minekut on nad liitunud ja abiellunud Jumalaga.
Siin nad kurameerisid, aga nüüd nad on abielus.
Nüüd peab Jumal nendega tõsisemalt tegelema kui enne Siinaile minekut.
Nad on lubanud teha nii nagu Tema käsib. Neile on lubatud kuulekuse
eest õnnistus ja mittekuulekuse eest needus. Nad teavad seda ja
Jumal ütles, et nüüd ma õnnnistan kui olete õieti teinud aga nean
teid, kui valesti teete. "Kas te kiidate need tingimused heaks?"
Ja nad ütlesid: "Jah. Teeme seda, mis on õige."
Selliste lubaduste pidamist on kergem lubada kui teha.
Jumal on omamoodi ennast nendega kahekordselt sidunud.
Nüüd Ta peab kas õnnistama või needma neid sedasi nagu varem
polnud vaja. Ta on oma lubaduste ja tõotuste all.
Näeme siis nüüd Jumala antud seaduse mõtet ja piirangut.
Eesmärk on, et nad näeksid, mis on õige.
Piirang seisneb selles, et nad ei suuda seda teha.
Seadus ei aita õieti elada. See ütleb, milline on õige elu ja mis
on vale, aga see ei aita niimoodi elada. See ei suuda aidata.
Sellepärast nelipühil antud seadus ei olnud piisav ja vajas hiljem
Püha Vaimu väljavalamist sel samal päeval.
Üleloomuliku abita me ei suuda kunagi seadust täita.
Aga nemad arvasid, et suudavad ja tõotasid nõnda teha.
Vaatame esmalt selle rahva juhte ja nende ebaõnnestumisi.
Rahva juhid tulid kõik samast perekonnast, kaks venda ja õde.
Huvitav, et Jumal kasutas ainult seda ühte perekonda
uue rahva juhtimisel. Moosest, Aaronit ja Mirjamit.
Meile räägitakse nende headest külgedest ja iseloomutugevusest.
Tegelikult Mooses kirjutab enese kohta,
et Mooses oli kõikidest inimestest maa peal kõige alandlikum mees.
Vahvasti öeldud enese kohta. Ürita seda teistele öelda, et
oled oma töökoha kõige alandlikum inimene.
Mooses pääses hädavaevu sellest olukorrast, kuna ta oli alandlik.
Jeesuski pääses öeldes: "Õppige minust, sest ma olen alandlik."
Suurem osa meie hulgast ei saaks nii öelda, ilma et saaks alandatud.
Aga Mooses sai öelda. Samuti Jeesus. Ta oli alandlik mees. See
tähendab, et ta ei üritanud ennast kunagi kaitsta. Üks parimatest
asjadest Moosese puhul oli see, et kui teda kritiseeriti või koheldi
halvasti, teda peteti, aga mitte kunagi ei üritanud ta ennast
kaitsta. Ta laskis Issandal end kaitsta. Selles on õpetus. Selline
on alandlikkus. Alandlikkus ei ole nõrkus. Aga see on seda, et ei ise
ürita ennast kaitsta. Ta oli nii prohvet kui pastor ja teatud
kombel ka kuningas. Temas ühinesid need kolm asja. Teda ei nimetatud
nende nimedega. Ta oli kindlasti prohvet ja teda nimetatakse ka
prohvetiks. Ta tõi esile paljusid Issanda sõnumeid.
Aga kui ta rahva eest palvetas, tegutses ta pastorina.
Ja rahvast juhtides ta tõepoolest tegutses nagu kuningas võitluses.
Aga teda ei nimetatud kuningaks. Temas ühinesid need 3 tegevust.
Aaronis oli ainult kaks. Aaron oli Moosesele nii prohvet kui pastor.
Aaronlikust pastorlusest tuli muistse Jumala rahva
jumalateenistuse tuum. Mirjam oli naisprohvet.
Mooses oli siis prohvet, pastor ja kuningas. Aaron prohvet ja pastor.
Ja Mirjam naisprohvet. Huvitav andide jaotus.
Prohveteerimine oli nii naiste kui ka meeste asi nii Uues kui ka
Vanas Testamendis. Filippuse neli tütart.
Eriline prohvetlik and ilmnes laulus.
Prohveteeringu ja muusika vahel on selge seos.
Kui Taavet valis koorijuhti, ta valis alati prohveti.
Või nägija, nii nagu neid kutsus. Keegi, kes nägi, mida Jumal tegi.
Hesekiel ütles: "Mängi mulle pilli, siis ma prohveteerin sinule."
Saan sellest aru. Õigetsorti muusikas on midagi,
mis vabastab prohvetliku vaimu. See on Mirjami puhul tõsi.
Kuidas need võisid ebaõnnestuda? Liigume vastupidises suunas.
Mirjami meelitas valele teele kadedus. Ta tahtis enesele au.
See sai ka Aaronile lõpuks saatuslikuks.
Nii Mirjam kui Aaron olid Moosese peale kadedad.
Ei ole kerge olla perekonnas, kus vennal on sinu omast tähtsam roll.
Aga ka neil oli tähtis positsioon.
Nad kuulusid juhtkonda, siiski nad läksid kadedaks.
Mirjamit karistati leepraga. Ehk see polnud sama asi, mida
hiljem on Hanseni tõveks nimetatud.
See on võinud olla psoriaasis või mis tahes nahahaigus.
Aga kindlasti ravimuatu haigus ja see oli tal 7 päeva.
Selle ajani kuni ta parandas selle suhtes oma meelt.
Ta suri Kaadeses, ega pääsenud kaugemale. Mirjam langeb mängust
välja siin. Järgmisena juhide hul- gast langeb Aaron. Ka tema
probleem oli kadedus, auahnus.
Aaron ja Mirjam hakkasid koos Moosest kritiseerima.
Kadedusel on alati mingi seletus või ilmne põhjus olla tülikas.
Nad leidsid põhjuseks selle, et Mooses abiellus sellisega keda
nad heaks ei kiitnud. Ta abiellus etiooplannaga kes oli tulnud
Egiptusest nendega koos ega olnud heebrealane. Jumal ei
kritiseerinud teda selle eest. Aga Mirjam ja Aaron kritiseerisid. See
oli ainuke asi, aga nad olid muidu ka Moosese vastu ja sellest
kujunes hea seletus sellele, et nii oleks pidanud tegema.
Juhid peaksid eeskujuks olema ja heebrealastega abielluma.
Ka Aaron suri. Ta suri Kaadese lähedal Hori mäel.
Pärast kadetsemist ja auahnust nad kumbki surid.
Aaron oli surma hetkel rohkem kui saja aastane.
Mooses jäi järele ja temagi ebaõnnestus lõpuks.
Ta kaotas kannatuse rahva suhtes. Kes talle seda saab ette heita?
UT-s öeldakse, et ta 40 aastat kannatas välja oma rahvast kõrbes.
Ja niimoodi ta tegi. Milline ülesanne!
Kaks miljonit inimest kogu aeg anumas ja õiendamas.
Alati tülis, mida tema pidi lahen- dama ja ta lõi nende päid kokku.
Tema kannatus sai otsa ja temast tuli kärsitu juht.
Kes läheb kärsituks järglaste suhtes, satub probleemidesse.
Tuli aeg, kui ta tegi suure vea.
Ta oli neile sauaga kalju pihta lüües vett muretsenud.
Siinai kõrbe lubjakivil on võime peita eneses suurt hulka vett.
Siinai kõrbes on suured veevarud, aga neid ümbritseb kivi.
Mooses vabastas veevarud sauaga kaljut puudutades.
Aga tuli ka teine veepuuduse hetk. Jumal ütles Moosesele:
"Mooses, seekord ära löö kaljut. Räägi kaljuga."
"Sõna vabastab vee. Räägi kaljuga."
Mooses ei kuulanud Jumalat korralikult, sest ta närvid
olid rahva pärast pingul.
Ta ütles: "Või teie tahate vett!" Ja ta lõi kaljut kaks korda.
Jumal küsis: "Miks sa ei teinud nii nagu ma ütlesin?"
"Selle hea pärast sina, Mooses, ei näe Tõotatud maad."
Tundub olevat ränk karistus.
Aga see oli tähtis, kuna kui juht ei kuula täpselt Jumalat
ega tee nii nagu Jumal tahab, siis mõtle, mis rahvaga juhtub.
See juhtub ainuüksi selle pärast, et ta oli oma rahva peale vihane
ja kaotas kannatuse nende suhtes ega kuulanud seepärast mis Jumal
ütles. Siiski Mooses ei saanud näha Tõotatud maad.
"Noh, sa näed seda, aga sa ei astu sellele."
Kas Piibel pole mitte aus! Siin on need kolm rahva juhti.
Kaks venda ja õde. Piibel räägib, et nad kõik ebaõnnestusid.
Meie peaksime sellest õppima. Juhid peaksid sellest õppima.
On suur vastutus juhtida Jumala rahvast ja teha seda õieti ja
Jumala tahte kohaselt.
4.Moosese raamatus on isikuid, kes petsid Jumalat. Nendest tähtsaim
oli Korahi nimeline mees, kes 16. peatükis juhtis mässu. Ta oli
vihane selle pärast, et pastorlus kuulus ainult Aaronile perekonnale.
"Miks me teised ei saada olla pastorid? Miks see peab Aaron
olema?" Ta kahtlustas Aaroni pastorlust. Kohe kui ta sellega
algust tegi, liitusid ka teised. On uskumatu, kuidas üks rahulole-
matu vaistu järgi leiab teised samasugused. Kas te olete
märganud? Seda juhtub ka kogudustes, peab tõdema.
Seda juhtub uutes Jumala inimestes. Rahulolematu leiab peagi seltsi.
Nad peaaegu vaistu järgi teavad kelle juurde kurtma minna.
Varsti neid oli 250 ja kõik kahtlesid Moosese juhtimises
ja Aaroni pastorluses.
"Me ei valinud teid, ega pannud ametisse." Aga Jumal oli valinud.
Nad hakkasid juhtide vastu tõrkuma ning ütlesid, et Mooses ja Aaron
on iseennast juhtideks teinud. Nad on ise valinud oma ülesanded. Nad
ei uskunud, et Jumal oli nad selleks valinud.
"Mitte mingil juhul nad pole meid Tõotatud maale toonud."
See oli üpris ebameeldiv väide, kas pole. "Nendel ei õnnestunud
meid Tõotatud maale viia ja veel monopoliseerisid pastorite
ülesanded." Seega Mooses ütles: "Selge! Paneme selle proovile."
Katse oli selle kohta, kelle Jumal on nendeks ülesanneteks valinud.
Ta ütles: "Korah ja mehed sinuga. Võtke endile oks põõsast ja Aaron
ka. Võta oks." Nad panid ööseks oksad pühasse kohta Jumala ette.
Hommikul üks okstest õitses, tei- sed olid surnud. Aaroni oks õitses.
Tegelikult nad panid pärast seda Aaroni kepi lepingu laekasse.
Seda säilitati seal. See oli Jumala tõestusmaterjal.
Jumal oli valinud Aaroni. Ta ei olnud iseennast asetanud.
See oleks mässu pidanud lõpetama.
Mooses käskis inimesi minna mässajate telkidest kaugemale.
Öeldakse, et taevast lõi tuli telkidesse ja hävitas need kõik.
Aga Korah nägi, mis on tulekul ja põgenes.
Tema ja mõne teise, kellel õnnestus põgeneda, neelas maa.
Üks ohtlik asi Siinail on mudapõhi, mille pind on kõva.
Justkui õhuke jää, aga see on seest nagu petlik vajuv liiv.
Kui olete näinud filmi Araabia Law- rence, olete sellist asja näinud.
Üks tema kaaslastest neelati sedasi. Nõnda juhtus Korahile ja
neile, kes pääsesid pakku. Nii nad kõik surid. Mõnus episood.
Psalmidest te märkate, et paljud on Korahi poegade kirjutatud.
Kas te olete tähele pannud? Selle mehe perekond ei järginud teda.
Hiljem tema lastest tuli templilauljad.
Tema lapsed pääsesid, aga ta ise mitte.
Korahit mainitake Juuda kirjas
Uues Testamendis kristlastele hoiatuseks.
Ärge kahelge Jumala seaduses ettenähtud korda. Ära ole kade.
Aga rahvas tervikuna? Ka rahvas tervikuna ebaõnnestus.
Olen rääkinud juhtidest ja mõninga- test isikutest, kes ebaõnnestusid.
Aga 4.Moosese raamat ütleb, et kogu rahvas ebaõnnestus.
Välja arvatud kaks meest. Kaks kahest miljonist ei ole kuigi palju.
Oli kolm tähtsat sektorit, milles rahvas ebaõnnestus.
Oli üks, mis tuli pidevalt esile. Aga on kolm erilist asja.
Vaatame seda üldist asja esmalt. See oli jonnakus. Lihtne.
Mis jonnimisel niiväga viga on?
Paljugi! Keegi ütles, et kui ilma üle kurdad,
kurdad Jumala moodusest maailma üle valitseda.
Kas sa oled selle peale mõelnud?
Keegi teine ütles: "Kurtmiseks pole vaja ei annet ega ajusid."
"See ei küsi iseloomu."
"Ei ole vaja enesekeelustamist, et kurtma hakata."
Kas pole kõva ütlus. See on kõige lihtsam asi maailmas.
See on rahva kõige suurem ebaõn- nestumise sektor - nad nurisesid.
Telkides. Ja arvasid, et keegi ei kuule. Aga keegi kuulis.
Ja öeldakse, et Jumal kuulis seda.
Issand kuulis seda. Kuigi Ta elas ilmutusmajas, on Ta kõikjal.
Ja Ta kuulis, mis telkides juhtus. Nad mõtlesid, et kuna Ta on
ilmutusmajas, ei tea Ta mida telkides räägitakse.
See oli suur viga.
Nad nurisesid vee puudumise ja üksluise toidu pärast.
Seal öeldakse, et nad nurisesid, kuna neil polnud küüslauku,
sibulit, kala, kurki, melonit ja porrulauku.
Nende järgi nad kõige rohkem igat- sesid. Mäletan kui interviueerisin
misjonäri ja küsisin, mille järgi ta kõige rohkem igatseb.
Ta oli lõunaameeriklane ja ütles 'ümiseja' järele. Ta oli aus.
Nad kurtsid, kuna kõik, mis neil oli, oli "mis see on?"
"Mis see on" hommikusöögiks, lõunasöögiks, õhtusöögiks.
Nad igatsesid selle kõige muu järele ja nurisesid.
Rahulolematus kurvastab rohkem Jumala inimesi kui miski muu patt.
Kas te usute seda? Siiski kogudus ei nuhtle oma liikmeid
selle patu eest. Issand kuulis ja ütles, et olete mind rohkem kui
kümnel korral proovile pannud.
Vähemalt kümnel korral oli see probleem esile tulnud.
Ka kolme teise kriisi puhul nad valisid vale tee.
Esimene ja kõige hullem lugu juhtus Kaadese allikal. See
paikneb u.100 km Surnumerest loodesse ja on seal tänapäevalgi.
Ilus allikas. Edasi minnes on natuke kõrbe ja siis Tõotatud maa.
Kui nad Negevi kõrbes selle viimase allika juurde jõudsid,
saatsid nad 12 luurajat, ühe igast hõimust, luurele.
Nad läksid luurele ja tulid tagasi jutustama milline see maa on.
Nad olid luureretkel 40 päeva, mõned lõunapool, Hebronis.
Aga paljud läksid kaugele põhja.
See osutus väga viljakaks maaks.
See on täiuslik Iisraelis tehtud pilt maast, millel nõretab vein.
Kas see pole just selline. Nad tulid tagasi ja tõid just selliseid
viinamarju endaga Tõotatud maalt kaasa. Aga nad ütlesid, et ei seda
saa vallutada. Kaunis maa. Kõike, mis Jumal lubas, aga me ei saa
seda kunagi. See maa ahmib meie rahva, aga meie ei ahmi selle
viinamarju. Meid ahmitakse. Kaks luurajat ütles: "Jumal on meiega."
"Ta ei toonud meid siiani et meid kõrbesse jätta."
"Läheme sinna koos Jumalaga." Aga teised kümme ütlesid: "Ei."
"See on suur viga. Me ei oleks kunagi pidanud Egiptusest ära
minema." Rahvas tahtis tegelikult Moosese ja Aaroni kividega surnuks
pilduda, kuna nad olid toonud neid kõiki terve tee sinnani. Pidage
meeles, et Egiptusest lahkumisest oli möödunud ainult kolm kuud.
Aga nad olid selle pärast valmis Moosese ja Aaroni tapma, et nad
olid neid orjusest vabastanud. Traagiline olukord. Joosua ja
Kaaleb tunnistasid, et maa oli täis kindlusi. Ja et seal elasid
palju suuremad inimesed. Märki- misväärne asi. Seal oli hiiglasi.
Heebrea orjad olid üsna väikest kasvu. Arheoloogia tõestab seda.
Teiste rahvastega võrreldes ei olnud nad suurt kasvu.
Kaananlased olid suured.
Aga veelgi tähtsamad olid müürid nende linnade ümber.
Üks suurepärasematest asjadest, mida Joosua, Kaaleb ja Mooses
rahvale ütlesid oli, et Jumal kannab neid oma õlgadel.
Mäletan, kuidas väikse poisina isa kandis mind õlgadel.
Ja siis ma olin hiiglane. Olin kõigist teistest suurem.
Nägin üle kõrgete hekkide.
Nüüd Mooses ütleb, et Jumal võtab neid õlule.
Siis te olete hiiglased ja näete üle nende relvastatud müüride.
Aga nad ei uskunud. Nad uskusid seda, mida inimene nägi ja mida
inimene ütles. Nad olid täiesti demokraatlikud ja järgisid enamuse
otsust. Jumal ei tegutse üldiselt demokraatlikult. Enamik võib
totaalselt eksida. 10-2. ja nad uskusid enamikku.
Ja algab kaotuste sari.
Huvitav kontrast nende kümne ja kahe sõnade vahel.
10 luurajat ütles: "Me ei suuda seda vallutada."
Kaks ütles: "Jumal suudab seda vallutada."
Huvitav!
"Me ei suuda." "Jumal suudab." Selles pole midagi vastuolulist.
Küsimus on selles, mis on kõige pealmisena meeles.
Iisraeli rahvas ütles Moosesele: "Maa, kuhu sina meid saatsid."
Mooses aga vastas: "Maa, mille Jumal meile andis."
Jälle nende kõnestiilide vahel oli suur vahe. See, kuidas
inimesed räägivad, paljastab, kas nad on usklikud või mitte.
Mäletan kui kord ühes koguduses vanematekogu koosolekul keelasime
sõna 'probleem' või 'raskus' kasu- tamise ning otsustasime kasutada
sõna 'võimalus'. Uskumatu, milline oli erinevus. Peagi ütles keegi:
"Näen selles selget... võimalust."
Meie asend muutus kui muutsime sõna 'raskus' sõnaks 'võimalus'.
Ma ei reklaami siinkohal posi- tiivset mõtlemist, aga meie kõne
paljastab kas me usume ja alati on keegi, kes ütleb: "Siin on selge
probleem." Mõnedel koguduse liikmetel on kaks põhjust, miks ei
saa teha midagi uut. "Me pole kunagi sedasi teinud." Või:
"Tegime nõnda, aga see ei olnud hea." Tuleb depressioon. See on
õiendamine, jonnimine ja eitav nägemine. Mooses palvetas, aga
Jumal tõotas, et mitte ükski sugu- põlvest ei astu kunagi Tõotatud
maale. Kui Jumal tõotab, on see üpris õudne.
Ta ütleb: "Jumala nimel, sellele maale te ei lähe."
Ta ei ütle: "Jumala nimel", vaid "Minu enese kaudu."
Ta ei saa vanduda endast kõrgema kaudu
ja nii Ta vannub iseenese kaudu. Sageli, kui Jumal tõotab,
ütleb Ta tegelikult: "Jumala nimel, sellele maale te ei lähe."
"Enese kaudu olen vandunud. Te ei tule kunagi minu puhkusesse."
Jumala vandumisse peab tõsiselt suhtuma.
Nad luurasid 40 päeva, nii et Jumal ütles:
"Iga päeva kohta, mida te maad kuulasite ja tulite
valele järeldusele, te veedate ühe aasta kõrbes."
Sellega karistus seondub kuriteoga Jumala ees.
Sellest juhtumist tuleb 4.Ms raamatu otsustav seik.
Seda kirjeldatakse raamatu esimeses kolmandikus.
Lõppu poleks kunagi olnud vaja kirjutada, sest lõpp kirjeldab
seda lõputut teekonda, kuni iga mees on surnud.
See oli esimene totaalne ja kõige hullem kriis.
Sellest johtus 40 raisatud aastat, mil ei jõutud kuhugi.
Kogu sugupõlve ajal. Kas pole kurb lugu?
Järgmine kriis sündis teekonnal tagasi sellesse sügavasse orgu.
Siin on suur maavajumine. Galilea meri ja Surnumeri.
Siis maapind tõuseb veidi ja langeb taas ning madalik jätkub.
Punase mere kaudu Etioopiasse, sealt Keeniasse ning läbi Aafrika.
See on kõige suurem madalik maa pinnal. Selle kõige sügavam koht
on Surnumeri. Seal saab lennata merepinnast allpool ning saada
lennukijuhtimise load. See on u. 1600 jalga (u. 500 m) Vahemere
pinnast all pool. Nad läksid Arava nimelisse orgu.
Arava on siin ja nad läksid sellesse sügavasse orgu
mida nimetakse Skorpionide oruks.
Seda tuntakse skorpionide ja madude pärast.
Jälle kord rahvas jonnis ja Jumal karistas neid saates madusid.
Järsku hakkasid nad selles orus maohammustuste kätte surema.
Sellesse orgu saab tänapäeval minna - see on hirmus koht.
Kuiv, pime - ja kõikjal madusid. Ja need hammustasid rahvast.
Alles siis kui surnute hulk tõusis võimatuseni ja paistis,et nad kõik
saavad surma, kisendasid nad Jumala poole. Ja nad tunnistasid
üles jonnimise patu. Nad paranda- sid meelt ning palusid, et Jumal
surmaks maod. Jumal ei surmanud neid. Ta andis parandusmeetodi
maohammustuste vastu.
Ta ei eemaldanud madusid, aga Ta andis parandusmeetodi.
Ta käskis Moosest panna vaskmao kepi otsa ning asetada see mäe
peale. Kui madu kedagi hammustas, ja too vaatas kepi otsas olevat
vaskmadu, ta ei surnud. "See on vastumürk."
Ja sellest oli abi.
See ütles, et olete ikka veel
ohus, aga te peate midagi tegema, et sellest välja tulla.
Ja selle jaoks vajati usku. Nad pidid uskuma, et sellest on kasu.
Nad oleksid võinud öelda: "See on täielik totrus. Maohammustusi
sedasi ei parandata." Ja sedasi öeldes oleksid nad surnud.
Öeldakse, et igaüks, kes oma pilgu vaskmaole tõstis...
Ajast-aega on usutud ebausklikult vase parandavat jõudu.
Vasest käevõrud ja muud. Täielik ebausk!
Nad pidid vaatama ja öeldakse, et kui nad vaatsid, jäid nad ellu.
Pöördume selle juurde hiljem tagsi.
Kolmas kriis puhkes kui nad Mooabi tasandikule jõudsid.
See oli viimane. Nad olid saavu- tanud teekonnal mitmeid võite.
Nad olid võitnud Eedomi ja Mooabi ning neil läks hästi.
Nad asetusid laagrisse Jordan-jõe äärde, Tõotatud maa vastasrannale.
Mul on sellest pilt, aga näitan seda hiljem.
Nüüd on neil ees suur kaotus.
Juhtus nii: Siin pool elavad rahvad, Ammon...
Olete kindlasti kuulnud, et Jordaania pealinn on Amman.
See on sama sõna. Ja mooabilased jõudsid üksmeelele ning ütlesid:
"Me ei saa lasta neid iisraellasi siia. Me ei taha, et nad meie maa
vallutavad." Väga sarnane täna- päeva olukorrale. "Me ei taha neid
siia." Nii nad palkasid süürlasest ennustaja, Damaskosest pärit mehe,
kes varem elas Eufrati jõe ääres. Aga nüüd ta elas Süürias. Ta oli
võlur ja ennustaja. Ja täielik oinapea.
Tal oli, mitte oinas, aga eesel. Ja tema nimi oli Bileam.
Siinkohal Bileam astub areenile. Tol ajal sageli võitluste eel,
nagu tänapäevalgi, inimesed palvetavad võidu pärast.
Tollal toodi sageli selgeltnägija või ennustaja vaenlast needma.
Nad uskusid, et vaenlase needmine tähendaks tollele kaotust.
Täpselt sama juhtub ka tänapäeval.
Venelased esitasid aastaid tagasi Moskvas näidendit
milles sakslased ja venelased võitlesid laval.
Näidendi algul kui eesriie tõusis võitlusstseeniks
oli saksa pastor ühel pool loozhis
ja venelane ortodoksipastor teisel pool loozhis.
Mõlemad palusid Jumalalt võitu lahingus.
See oli venelaste küüniline komme öelda: "Mis kasu on palvest
võitluse puhul?" Inimesed teevad seda ikka veel ja üritavad saada
Jumalat enda poolele. Muistne komme oli kohale tuua ennustaja
ja paganajumalate nimel vastane ära needa.
Omapärane lugu. On paganate ennustaja, Bileam ja siiski ta
kutsutakse kohale ning palutakse tal needa iisraellased Iisraeli
Jumala nimel.
Eriline! Ja ta teeb niimoodi. Ja teame ka miks, kuna...
Talle meeldib raha. See on nii lihtne.
Nad pidid talle üha suuremat autasu pakkuma,
kuna iga kord, kui ta üritab Iisraeli needa, ta õnnistab seda.
Alati kui ta teeb needmiseks suu lalhti: "Olge õnnistatud, ütleb
Iisraeli Jumal." Ammoni ja Mooabi kuningad oleksid raevus. Ta ütles:
"Ma ei saa sinna midagi parata. Üritan needa aga märkan, et hoopis
õnnistan." Talle anti raha juurde. Tasu tõusis ja ta toodi Iisraeli
laagrile lähemale. Esimese katsega on ta kaugel ja näeb neid kaugelt.
Tasapisi ta tuuakse lähemale, et ta näeks kui palju neid on.
Lõpuks ta vaatab otse laagrisse ja proovib uuesti.
Ühe korra tal peaaegu et õnnestus ja siis eesel astub areenile.
Bileam istub oma eesli seljas ja sõidab kahe kalju vahel
mööda kitsast teed- Lähi-Idas on palju selliseid teid.
Väike teerada kahe kõrge kaljuseina vahel.
Eesel näeb inglit tee peal seismas ja keeldub edasi minemast.
Bileam lööb eeslit, kuna ta ei näe. Ikka veel eesel püsib paigal.
Bileam lööb ja lööb, lõpuks eesel pöördub, et Bileamiga rääkida.
Ja jälle on inimesi, kes ütlevad: "See on nüüd täiesti naeruväärne."
Loomulikult peab meeles pidama, et loomad võivad olla
nii heade kui ka halbade vaimude meelevalla all.
Niimoodi juhtus ju Eedeni aias.
Teame, et Jeesus saatis deemoneid sigadesse.
Aga... hea vaim võib kasutada looma seal kus inglitki.
Mõista seda, nagu tahad.
Aga sõnum on, et loomal oli rohkem mõistust, kui Bileamil.
See tuleb väga selgelt esile. Loom oli tundlikum.
Vahel nad võivad seda olla.
Bileami see olukord seab väga sügavale. Eeslist allapoole.
Kurb lugu tulemuste pärast. Te peaksite seda tervikuna lugema.
Bileam nuputas lõpuks välja, kuidas Ammonile jaole saada
ning Mooabi kuningate rahadele. Ta ütles: "Needmisest pole kasu."
"Issand väänab sõnu või takistab mind nende lähedale pääsemast."
"Ma ei suuda seda. Aga võin rää- kida, kuidas nende hulka jõuda."
"Ja see on väga tähtis." Nad küsisid, kuidas see juhtub.
"Saatke ilusaid tüdrukuid laagrisse. Mitte midagi muud.
See on tapvalt ohtlik." Nad ütlesid: "Loos on iva sees."
Ja nad andsid talle palju raha.
Tüdrukud tulid ja lugu on nagu kaheteraline mõõk.
Üks mees iisraellaste laagris sai Jumalalt kiitust, kuna ta torkas
mõõgaga läbi paari, kes harrastasid ilmutusmaja ukse juures seksi.
Nad liiderdasid. Jumala telkmaja juures.
Iisraellane oli hirmust nii kange, et torkas nad oma mõõgaga läbi.
Aga ta oli ainus, kes nendele veetlustele vastu seisis.
Niimoodi nad said kolmanda suure kaotuse osaliseks.
Bileam oli teatud mõttes selles süüdi.
Aga mees, kes paari odaga läbi torkas, oli Piinehas.
Sellest alates anti temale ja ta perekonnale igavene pastorlus.
Ainus mees, kes kaitses Jumala eluaset selle vastu
mis Jumala silme all juhtus. Sel- les on täthtis sõnum ära õppida.
Tõotatud maal valitsev moraalitus oli üks kõige hullemaid asju,
mis neid ees ootas.
Oli viljakuse jumalannasid, hirm- said kujusid fallose sümboleid.
Basingstockis on äsja püstitatud kolmemeetrine fallose sümbol.
Kogu lugu tuleb tagasi viljakuskultuse ja moraalitusega.
See juhtus enne kui nad läksid Tõotatud maale ja nad langesid.
Küsimus oli tõsine, kas pole.
Nad pidid õppima ja Jumal õpetas. Mida meie võime sellest õppida?
See on kirjutatud tulevastele juudi sugupõlvedele
et nad õpiksid Jumalat kartma. Seega see on ka meile kirjutatud,
kristlastele, et me saaksime nende ebaõnnestumise kaudu õppida.
Lühikeses Juuda kirjas (Juudas oli Jeesuse noorem vend) on nimetatud
nii Korah kui ka Bileam. UTs on korduvalt öeldud: "Ära nurise."
See oli sama suur probleem nii algkoguduses kui see oli olnud
Iisraelis. Seda nimetatakse mõru- daks juureks. Mõrudaks juureks,
mis võib hakata kasvama kui inimesed kurdavad ja nurisevad.
Tänapäeval nad lähevad üldiselt teise kogudusse. Kui alustad
koguduses irisemise põhjalt, oled kõrvuni hädas. Ja oled ära
teenidud selle kõige, mis vastu tuleb. Kui alustad uut kogudust,
alusta uute usklikega. Ära tee seda kasutatud tellistest.
Need võisid kõrbes surra.
Meie oleme Jumalae tähtsamad. Me pole numbrid, vaid nimed.
Ta teab meie juustegi määra.
Kui 4.Moosese raamatut vaatan, imponeerib mulle esmalt see,
mida selles Jumala kohta öeldakse. Jumala iseloomus on kaks külge.
Paulus tõmbab need kokku öeldes: "Vaadake Jumala heldust ja karmust."
Tänapäeval kuuleme nii palju kõne- sid Jumala heldusest ja nii vähe
Tema karmusest. Meile sünnib selle põhjal ebatasakaalukas pilt
Jumalast, kes on rohkem ema kui Isa. Või isegi vanaema.
Ühte piiskoppi tsiteerides. Mul on selles suhtes tõsi taga.
Jumal on isa ja seepärast Temas on nii headus kui karmus.
On nii reeglid kui ka rõõm. Neid peab õieti tasakaalustama.
Õpetussõnade raamatus tuleb esile Tema heldus hoolitsemisel,
kaitsel ja varjamisel ning Tema karmus reeglites
pärandita jätmisel, mittesoosingul ja isegi surmas.
Me peame mõlemaid külgi meeles pidama.
Teeme tegemist sama Jumalaga, ega jumalakartus kao kuhugi UT-s.
See on seal koos Jumala armastusega.
Mida 4.Moosese raamat ütleb Jeesuse kohta? Väga palju!
Jeesus on kõrbes tagakiusatuna 40 päeva ja läbis selle ise.
Ta on Taevalik Leib.
Kõik tunnete salmi Joh 3:16 "Sest nii on Jumal maailma armastanud,
et Ta andis oma ainsa Poja..." Aga kas te eelmist salmi mäletate?
"Mooses ülendass vaskmao kõrbes nõnda peab ülendatama Inimese
Poeg " See on otse 4.Moosesest. Jeesus leidub kõikjalt Piiblist kui
Teda sealt otsid. Kirjas heebrea- lastele öeldakse: "Kui lehma tuhk
tõi andestuse, kui palju enam siis Kristuse veri."
Aga kõige hämmastavam on, et Bileam prohveteeris: Mina näen
teda mitte nüüd, mina vaatlen teda, aga mitte lähedalt."
"Täht tõuseb Jaakobist ja sau tõuseb Iisraelist."
Sellest alates iga harras juut ootas tuleva Kuninga tähte.
See juhatas targad Beetlehemma. Kas pole uskumatu!
Bileami prohveteering tõi targad Beetlehemma.
Milline on 4.Moosese raamatu kõige tuntum salm?
Mul pole selles kahtlustki. See on peatüki 6 salm 24.
"Issand õnnistagu sind ja hoidku sind!"
"Issand lasku oma pale paista sinu peale ja olgu sulle armuline!"
"Issand tõstku oma pale sinu üle ja andku sulle rahu!"
Selle õnnistuse Jumal andis Aaronile rahvale edasi andmiseks
kui nad laagrist järgmisele teelkonnale lähevad.
Selles on kõik märgid otsesest Jumala inspireeringust, kuna see
on matemaatiliselt täiuslik. Nii nagu on juhuslikult ka 1.Ms1.
Alati, kui Jumal kõneleb, on kõne matemaatiliselt täiuslik.
See puudutab loomulikult heebrea- mitte inglise keelt.
Selles on kolm rivi: "Issand õnnistagu sind ja hoidku sind!"
"Issand lasku oma pale paista sinu peale ja olgu sulle armuline!"
Heebrea keeles on 3 sõna esimeses lauses, 5 teises, 7 kolmandas.
Tähti on heebrea keeles 15 esime- ses, 20 teises ja 25 kolmandas.
Silpe heebrea keeles 12 esimeses, 14 teises ja 16 kolmandas.
Kui eemaldad sõna 'Issand', jääb 12 heebrea keelset sõna.
Ehk 'Issand' on 12 hõimus. Me saame seda jätkata.
See on süstemaatiliselt täiuslik.
Isegi inglise keeles see pürgib tipu suunas. Me tunneme seda.
Igal real on kaks tegusõna ja teine avardab esimest.
Õnnistus tähendab, et lapsed, va- randus, maa, tervis ja turvalisus
antakse ja nende eest hoolitse- takse. Issand on loomulikult Jahve
ja nüüd Jeesus. Kaks asja, mida õnnistus pakub, on arm ja rahu.
See on kristlik õnnistus Uue Testamendi kirjades.
"Armu teile ja rahu..."
Ja sõna 'Issand' esineb Vanas Testamendis kolm korda.
"Issand õnnistagu..."
"Issand lasku oma pale..."
"Issans tõstku oma pale..."
Issand, Issand, Issand. Isa, Poeg ja Püha Vaim meie jaoks.
Kogu õnnistus on väga ilus matemaatiline skeem.
Nii ka 1Ms 1. Märkate, et Jumal kõneleb matemaatiliselt.
Mida tähendab musikaalselt. Muusika põhineb matemaatikal.
Siin on ilus, musikaalne, matemaatiline õnnistus.
Kui me selle õpetuse lõpetame ja laiali läheme, tahan teile öelda:
"Issand õnnistagu sind ja hoidku sind!"
"Issand lasku oma pale paista sinu peale ja olgu sulle armuline!"
"Issand tõstku oma pale sinu üle ja andku sulle Shalom!" Aamen.
Tõlge: Elo Lammi